Астана (футбол клубы)

**Астана футбол клубы** — қазақстандық кәсіби футбол клубы. 2009 жылы Астана қаласында құрылды. 2013 жылдан бастап ЕУРО кубоктарға қатысады. Қазақстанның 7 дүркін чемпионы.  

Астана клубы 2015-16 жылғы Еуро-кубоктар маусымында кипрлық АПОЕЛ-ды 2-1 жалпы есебімен жеңіп, Еуропа Чемпиондар Лигасының топтық кезеңіне жолдама алған Қазақстан тарихындағы алғашқы клуб атанды.

Астана Арена стадионы клубтың негізгі ойын стадионы. 2023-24 жылғы маусым қорытындысы бойынша УЕФА клубтары тізімінде 136 орында.

## Тарихы
2009 жылы "Алматы" мен  "Мегаспорт" клубтарының қосылуымен пайда болды. Клубтың тұңғыш жаттықтырушысы Вахид Масудов болды. Одан кейін клубты Сергей Юран жаттықтырды. Алғашқы маусымда клуб сапында Егор Титов, Андрей Тихонов (кейін клубқа бапкер де болды) секілді ресейлік ардагер футболшылармен бірге қазақстандық Андрей Карпович, Мақсат Байжанов, Жамбыл Көкеев, Давид Лория, өзбекстандық Максим Шацких секілді футболшылар ойнады.

250px|нобай|Локомотив Астана логотипі (2009–2011)

2009 жылғы Қазақстан чемпионатының бірінші айналымын клуб Алматыда өткізді. Одан кейін клубтың базасы Астанада жаңадан салынған "Астана Арена" стадионына ауысты. Маусым қорытындысында клуб екінші орын алды. Бірақ жалақыны уақытында ала алмағандықтан Сергей Юранмен бірге бірнеше легионерлер клубтан кетті. Күміс жүлде иеленгеніне қарамастан клуб 2010/11 жылғы Еуропа лигасына УЕФА-ның "үш жыл ережесі" бойынша қатыса алмады (еурокубоктерге ұлттық біріншілікте кемінде үш маусым ойнаған клуб қана қатыса алады).

2014 жылғы маусым айында клуб бапкері боп болгариялық Станимир Стоилов тағайындалды. Осы маусымда тұңғыш рет Қазақстан чемпионы атанды.

250px|нобай|2014–2019 жылдардағы логотип

2015 жылы 26 тамыз күні Чемпиондар лигасының іріктеу кезеңінде Кипрде жергілікті АПОЭЛ клубымен тең түсті (өз алаңында 1:0 есебімен ұтқан-ды). Екі ойын қорытындысы бойынша Чемпиондар лигасының топтық кезеңіне өтті. Қазақстан атынан Чемпиондар лигасының топтық кезеңіне шыққан алғашқы клуб атанды.

Топтық кезеңде "Галатасарай", "Атлетико Мадрид", "Бенфика" клубтарымен бір топқа түсті. Бұл жылы топтық турнирде жеңіс тойын тойлай алмады, алты кездесудің төртеуінде тең ойнап, төртінші орында қалды. Тек сырт алаңда "Бенфика" мен "Атлетикодан" ұтылды.

2016/17 жылғы маусымда тұңғыш рет УЕФА Еуропа Лигасының топтық турниріне жолдама алды. Бұл жолы да төртінші орында қалды.

2017/18 жылғы Еуропа Лигасында тұңғыш рет көктемгі плей-офф кезеңдеріне дейін жетіп, 1/16 финалда "Спортинг Лиссабоннан" ұтылды (үйде 1:3, сыртта 3:3). Осы матчтан соң бас бапкер Станимир Стойлов командадан кетіп, орнына Григорий Бабаян келді.

2019 жылдың басында команда тізгінін украиналық бапкер Роман Григорчук ұстады. Григорчуктың басқаруымен клуб тағы да Қазақстан чемпионы атанды және Еуропа лигасының топтық турниріне шықты. Бірақ Еуропа лигасының топтық турнирінде клуб бір рет қана жеңіске жетті ("Манчестер Юнайтедті" 2:1 есебімен ұтты), осы себеппен 2020 жылдың басында Григорчук қызметтен босады. 

250px|нобай|Астана ФК жаңа логотипі (2020–2023)

2020 жылдың басында клуб тізгінін сол кездегі Қазақстан Ұлттық құрамасының бапкері Михал Билек ұстады. 2020/21 жылғы чемпиондар лигасында клуб бірінші раундта-ақ "Динамо Брест" клубынан 3-6 есебімен ұтылып, Еуропа лигасына түсіп қалды. Осы жеңілістен соң ұзамай Билек орнын босатты, оның орнына келген Пол Эшуорт та клубтың құлдырауын тоқтата алмады, чемпионатта "Қайратты" турнир кестесінде өздерінен ұзатып алды, Еуропа лигасында "Будучностан" ұтылып қалды да, соңғы алты жылда бірінші рет клуб еуротурнирлерде топтық кезеңге шыға алмады. Қыркүйек айының соңында енді тізгінді ресейлік маман Андрей Тихонов ұстады. Бірақ клуб 2020 жылғы чемпионатты үшінші орынмен қорытындылады.

## Еуропадағы өнері
Астана клубы УЕФА чемпиондар лигасындағы Ыстамбұлдың "Галатасарайымен" Астанада 2-2 тең түсіп алғашқы ұпайын алады. 2015-2016 жылғы маусымда өз алаңында ұтылып көрмеді:
## Премьер-лигадағы көрсеткіштер кестесі

## Еурокубоктар

### Матчтары

;Notes
* І КР: Бірінші квалификациялық раунды
* ІІ КР: Екінші квалификациялық раунды
* ІІІ КР: Үшінші квалификациялық раунды

## Рейтинг
Астана футбол клубының барлық жылдардағы рейтингі. Ақпарат УЕФА ресми сайтынан алынған:

## Клубтың түстері және формасы

### Логотип

FC Astana Logo 2023.png|Астана футбол клубының логотипы



Астана футбол клубының 2020 жылдан бастап қабылданған логотипінде екі жұлдыз – Астананың 6 чемпиондығының символы (елдегі әрбір үшінші чемпионатқа бір жұлдыз).

## Стадион

нобай|Астана Арена
Астана футбол клубы «Астана Арена» стадионында ойнайды. Сыйымдылығы 30 200 көрермен. Стадионның жылжымалы шатыры бар, ол 20 минутта ашылып-жабылады. Алаң жасанды, футболдан басқа концерттерді өткізуге бейімделген. 

2020 жылы жөндеу жұмыстарына байланысты Астана маусымды 1500 орындық «Жас Қыран» стадионында бастауға мәжбүр болды. Дүниежүзілік көшпенділер ойындарына байланысты 2024 жылғы маусымда Астана қайтадан «Хан Тәңірі» стадионында өткізуге мәжбүр.

## Брендтер және демеушілік

## Басшылық
* 2024 жыл, қыркүйек *

## Бапкерлік құрам
* 2024 жыл, қыркүйек *

## Негізгі Құрам

* №12 жанкүйерлерге берілген.

## Бас бапкерлер
Астана футбол клубының барлық бапкерлері

## Жетістіктері
**[[Қазақстан Премьер Лигасы]]**
* **Чемпион (7, рекорд):** 2014, 2015, 2016, 2017, 2018, 2019, 2022
* *2-орын (5):* 2009, 2013, 2021, 2023, 2024
* *3-орын (1):* 2020

**[[Футболдан Қазақстан Кубогы]]**
* **Жеңімпаз (3):** 2010, 2012, 2016
* *Финалист:* 2015

**[[Футболдан Қазақстан Суперкубогы]]**
* **Жеңімпаз (6, рекорд):** 2011, 2015, 2018, 2019, 2020, 2023

**[[Футболдан Қазақстан Лига Кубогы]]**
* **Жеңімпаз (1):** 2024

## Рекордтар

### Командалық рекордтар
* Ең ірі жеңістер: Астана - Корвинул **6:1**, Астана - Атырау **7:0**
* Өз алаңында ең ірі жеңіс: Астана - Атырау **7:0**
* Сырт алаңда ең ірі жеңіс: Ертіс - Астана **1:6**
* Ең ірі жеңіліс: АЗ Алкмаар - Астана **6:0** 
* Өз алаңында ең ірі жеңіліс: Астана - АЗ Алкмаар **0:5** 
* Сырт алаңда ең ірі жеңіліс: АЗ Алкмаар - Астана **6:0**

### Футболшылар орнатқан рекордтар
* 2024 жыл, қыркүйек *
* Бір маусымдағы ең көп гол: **19** — Марин Томасов, 2019 жыл
* Бір маусымда чемпионатта ең көп гол: **12** — Андрей Валерьевич Тихонов, 2009 жыл
* Бір маусымда ең көп ассист: **19** — Андрей Валерьевич Тихонов, 2009 жыл
* Бір маусымда чемпионатта ең көп ассист: **17** — Андрей Валерьевич Тихонов, 2009 жыл
* Ең жас дебютант: Мади Жакипбаев — **15 жас, 11 ай, 21 күн** (12.03.2016)
* Ең жас гол авторы: Абзал Бейсебеков — **16 жас, 5 ай, 10 күн** (10.05.2009)
* Қақпашылардың құрғақ сериясы (маусымда): Ненад Эрич — **565 минут** (29.04.12 — 16.06.12)
* Қақпашылардың құрғақ сериясы (чемпионатта): Владимир Логиновский — **555 минут** (15.03.14 - 19.04.14)
* Қақпашылардың құрғақ сериясы (кубокта): Ненад Эрич — **440 минут** (01.11.12 - 16.08.14)

### Ең көп матч ойнаған ойыншылар
* 2024 жыл, қараша *

### Ең көп гол соққан футболшылар
* 2024 жыл, қараша *

### Ең көп нәтижелі пас берген футболшылар
* 2024 жыл, қыркүйек *

## Дереккөздер

## Сілтемелер
* Ресми сайты   
* Астана футбол клубы нәтижелері

Санат:Қазақстан футбол клубтары
Санат:Астана спорт клубтары
Санат:Астана ФК